section_heading: Povijest
paragraph_text: Samogitija je ušla u sastav Velike Kneževine Litve tijekom vladavine Mindaugasa koji je 1260. pobijedio Teutonce te onemogućio širenje njihove vlasti na Samogitiju. Borbe za političku i vojnu prevlast na ovom području između Litve i Teutonaca nastavile su se sve do 1382. godine, kada je Vladislav II. Jagelo poklonio Samogitiju Teutoncima. Pod vlašću tog reda ostala je samo do 1411. godine kada postaje dio Poljsko-Litavske Unije. Dijelom Poljsko-Litavske Unije ostala je sve do Treće diobe Poljske 1795. godine, kada je ušla u sastav Ruskog Carstva. Područje Samogitije bilo je glavno kulturno uporište Litavaca koji su tijekom izloženih pojačanoj rusifikaciji. U Prvom svjetskom ratu njemačka carska vojska zaposjela je područje u jesen 1915. područje Samogitije, koje je 1918. postala dijelom neovisne Litve.Samogitija, Hrvatska enciklopedija, pristupljeno 13. travnja 2021.